Wilhelm Eduard Weber
Wilhelm Eduard Weber (1804–1891) oli saksa füüsik. Tema järgi on nime saanud SI-süsteemi magnetvoo mõõtühik veeber. Ta oli Halle, Leipzigi ja Göttingeni ülikooli professor. Lõi elektrivoolude vastastikust mõju kirjeldava teooria ja koos C. F. Gaussiga 1832. a absoluutse mõõtühikute süsteemi, mõõtis Maa magnetvälja tugevust ja ehitas 1833. a Saksamaal esimese elektromagnetilise telegraafi.